Нарадзіўся Рыд Таліпаў у Башкірыі, але большую частку жыцця правёў за межамі малой радзімы. Бацька яго да вайны вучыўся ў тэатральным інстытуце, але пасля да прафесіі не вярнуўся, стаў інжынерам. Маці была настаўніцай пачатковых класаў. Лёс закінуў Рыда Таліпава ў Свярдлоўск, дзе ён працаваў слесарам і мастаком-гравёрам на машынабудаўнічым заводзе, потым мастаком-мультыплікатарам на кінастудыі. Вучыўся ў Ніжнекамскім музычным вучылішчы, па класу вакала. Прырода надарыла яго рознабаковым талентам, але ён абраў кар’еру тэатральнага рэжысёра, прафесію, якая спалучае многія галіны мастацкай творчасці і патрабуе рознабаковай адоранасці.